U-I-179/11
Natisni
Opravilna št.:
U-I-179/11
Datum odločitve:
19. 9. 2012
ECLI:
ECLI:SI:USRS:2012:U.I.179.11
Akt:
Odlok o pokopališki in pogrebni dejavnosti ter urejanju pokopališč (Uradni list RS, št. 96/99, 109/05 in 51/09), 7. čl.
Izrek:
Pobuda za začetek postopka za oceno ustavnosti in zakonitosti 7. člena Odloka o pokopališki in pogrebni dejavnosti ter urejanju pokopališč (Uradni list RS, št. 96/99, 109/05 in 51/09) se zavrne.
Evidenčni stavek:
Ustavno sodišče pobudo za začetek postopka za oceno ustavnosti (in zakonitosti) zavrne, če od odločitve ni pričakovati rešitve pomembnega pravnega vprašanja.
Geslo:
1.5.51.1.5.1.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker je očitno neutemeljena - Ker je bilo o zadevi že odločeno, pa ni novih argumentov.
1.5.51.1.5.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrnitev pobude - Ker ne odpira pomembnega vprašanja.
5.4.6 - Temeljne pravice - Ekonomske, socialne in kulturne pravice - Svobodna gospodarska pobuda (74).
Pravna podlaga:
Člen 74, Ustava [URS]
Člen 26.2, Zakon o Ustavnem sodišču [ZUstS]
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Akris, d. o. o., Kamna Gorica
Datum vloge:
8. 9. 2011
Vrsta odločitve:
sklep
Vrsta rešitve:
zavrnitev
Dokument:
US29834
Dokument v PDF obliki:
U-I-179-11.pdf
148 KB
Prenesite datoteko
U-I-179/11-7
19. 9. 2012
SKLEP
Ustavno sodišče je v postopku za preizkus pobude družbe Akris, d. o. o., Kamna Gorica, ki jo zastopa direktor Rajko Mikolič, na seji 19. septembra 2012
sklenilo:
Pobuda za začetek postopka za oceno ustavnosti in zakonitosti 7. člena Odloka o pokopališki in pogrebni dejavnosti ter urejanju pokopališč (Uradni list RS, št. 96/99, 109/05 in 51/09) se zavrne.
OBRAZLOŽITEV
1. Pobudnica izpodbija v izreku navedeno določbo Odloka o pokopališki in pogrebni dejavnosti ter urejanju pokopališč Občine Jesenice, po kateri sme prevzem pokojnika iz Splošne bolnice Jesenice in Doma upokojencev dr. Franceta Bergelja Jesenice opraviti samo občinsko javno komunalno podjetje kot izvajalec obvezne občinske gospodarske javne službe. Zatrjuje neskladje s svobodno gospodarsko pobudo iz prvega odstavka 74. člena Ustave in prepovedjo dejanj, ki v nasprotju z zakonom omejujejo konkurenco, iz tretjega odstavka 74. člena Ustave, s 64., 65. in 67. členom Zakona o preprečevanju omejevanja konkurence (Uradni list RS, št. 36/08, 40/09, 26/11 in 57/12 – ZPOmK-1) in z drugim odstavkom 2. člena Zakona o gospodarskih javnih službah (Uradni list RS, št. 32/93 in 57/11 – ZGJS).
2. Po drugem odstavku 26. člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS) Ustavno sodišče pobudo zavrne, če od odločitve ni pričakovati rešitve pomembnega pravnega vprašanja. Ko gre za oceno ustavnosti zakona oziroma oceno ustavnosti ali zakonitosti podzakonskega predpisa, sprejme pobudo za začetek takega postopka Ustavno sodišče torej le tedaj, če bo lahko na njeni podlagi odločilo o pomembnem ustavnopravnem vprašanju. Po oceni Ustavnega sodišča pobuda ne odpira pomembnih ustavnopravnih vprašanj, o katerih se Ustavno sodišče še ne bi izreklo, zato jo je Ustavno sodišče zavrnilo. O spornem vprašanju namreč že obstaja ustaljena ustavnosodna presoja, ki ne pritrjuje pobudničinim navedbam (glej odločbe in sklepa Ustavnega sodišča št. U-I-89/97 z dne 10. 7. 1997 (Uradni list RS, št. 45/97, in OdlUS VI, 105), št. U-I-48/97 z dne 6. 7. 2000 (Uradni list RS, št. 66/2000, in OdlUS IX, 185), št. U-I-362/02 z dne 21. 11. 2002 (OdlUS XI, 239), št. U-I-404/02 z dne 1. 4. 2004 in št. U-I-415/02 z dne 4. 3. 2004).
3. Ustavno sodišče je sprejelo ta sklep na podlagi drugega odstavka 26. člena ZUstS v sestavi: predsednik dr. Ernest Petrič ter sodnice in sodniki dr. Mitja Deisinger, dr. Dunja Jadek Pensa, mag. Marta Klampfer, dr. Etelka Korpič – Horvat, mag. Miroslav Mozetič, Jasna Pogačar, dr. Jadranka Sovdat in Jan Zobec. Sklep je sprejelo s sedmimi glasovi proti dvema. Proti sta glasovala sodnika Deisinger in Mozetič.
dr. Ernest Petrič
Predsednik